
[bookmark: _GoBack]KÖVETKEZTETÉSEK
A Balti-tenger tengeri környezetének, valamint a Balti-tenger halállományainak alakulását hosszú távú tendenciák határozták meg már jóval a többéves állománygazdálkodási terv 2016-os hatálybalépése előtt. A Balti-tengeren folytatott halászat alakulásának gyökerei és okai sok évre nyúlnak vissza. A halászat sok éven át mérsékelten kedvező módon fejlődött. Ma azonban egyes állományokat, elsősorban a közönséges tőkehalnak a Balti-tenger keleti részén élő állományát az összeomlás fenyegeti, amelyet olyan hatások okoznak, amelyek már jóval 2016 előtt elkezdődtek. Miközben a többéves állománygazdálkodási terv végrehajtásának eredményeképpen 2016 óta csökkent a halászati terhelés, más mortalitási tényezők váltak meghatározóvá egyes fajok vonatkozásában. A Balti-tenger keleti részén élő közönséges tőkehal esetében például a tudósok úgy vélik, hogy a környezeti terhelések háromszor annyi hal pusztulását okozzák, mint a tényleges halászat.
A megkérdezett érdekelt felek és tagállamok eltérően vélekednek a többéves állománygazdálkodási tervről. A tagállamok szerint még túl korai értékelni a többéves állománygazdálkodási terv hatásait, viszont lehetőséget látnak arra, hogy a többéves állománygazdálkodási terv a halászati gazdálkodás fontosabb eszközévé váljon, mivel minden olyan elemet tartalmaz, amelyre szükség van a vonatkozó célkitűzések eléréséhez. A Balti-tengeri Tanácsadó Testület és annak tagjai azonban többnyire elutasító álláspontot képviselnek. A halászati ágazat gazdasági megfontolásból támogatná a felső FMFH-tartomány szélesebb körű alkalmazását. A korábbi tapasztalatok azonban azt mutatják, hogy a rossz állapotban lévő állományok túlzott mértékű halászata rövid távú szemléletre vall, valamint túlhalászathoz és a halászati ágazat összeomlásához vezet. Ezzel szemben az NGO-k szerint a felső tartomány nem áll összhangban a maximális fenntartható hozammal (MFH). A Bizottság ezzel nem ért egyet, mivel a teljes tartomány összhangban áll az MFH-val, ami a társjogalkotók által 2014-ben elfogadott hosszú távú gazdasági koncepció.
A Bizottság szerint a Balti-tengerre vonatkozó többéves terv[footnoteRef:1] hasznos eszköznek bizonyult a közös halászati politika[footnoteRef:2] végrehajtása során, kiváltképp a halászati lehetőségek meghatározása tekintetében. Átlátható szabályokat biztosít a regionális igényekhez igazított halászati gazdálkodás számára. Az adatgazdag (vagy MFH szerinti) értékeléssel rendelkező halállományok vonatkozásában a terv meghatározza az évenkénti teljes kifogható mennyiség (TAC) felső határértékeit, miközben bizonyos rugalmasságot tesz lehetővé az egészséges állományok tekintetében. A terv biztonsági hálót hoz létre a terhelésnek kitett állományok számára, amelyek esetében már olyan kevés a hal a tengerben, hogy a veszélyes minimális szintet sem érik el. A biztonsági háló a terhelésnek kitett állományok esetében biztosítja a kvóták minimálisra csökkentését, valamint az állományok helyreállítására irányuló további korrekciós intézkedések megtételét. [1: 	Az Európai Parlament és a Tanács (EU) 2016/1139 rendelete (2016. július 6.) a közönséges tőkehal, a hering és a spratt balti-tengeri állományaira és a halászatukra vonatkozó többéves terv létrehozásáról (HL L 191., 2016.7.15., 1. o.). A továbbiakban: többéves állománygazdálkodási terv.]  [2: 	Az Európai Parlament és a Tanács 1380/2013/EU rendelete (2013. december 11.) a közös halászati politikáról (HL L 354., 2013.12.28., 22. o.). A továbbiakban: a közös halászati politikáról szóló alaprendelet.] 

A Bizottság úgy látja, hogy a Tanács által a balti-tengeri állományokkal kapcsolatban hozott fenntartható és olykor nehéz döntéseket a biztonsági hálót rugalmasságokkal ötvöző, többéves állománygazdálkodási tervvel létrehozott keret tette lehetővé. Többéves állománygazdálkodási terv nélkül nagyon nehéz lett volna megállapodni a határérték alatti állományok helyreállítását segítő korrekciós intézkedésekről, és valószínűleg magasabb kvótaszintek kerültek volna meghatározásra. Másrészről a többéves állománygazdálkodási terv rugalmasságot biztosított az egészséges állományok vonatkozásában, lehetővé téve a felső FMFH-tartomány alkalmazását a kvóták jelentős mértékű csökkenésének ellensúlyozása érdekében. A többéves állománygazdálkodási tervnek köszönhetően ma minden halászati tevékenység irányítása az MFH-val összhangban történik, illetve olyan intézkedések bevezetésére kerül sor, amelyek arra irányulnak, hogy a halászati tevékenységeket ismét összhangba hozzák az MFH-val, megteremtve ezzel a halászati iparág és a kapcsolódó ágazatok hosszú távú nyereségességének az alapjait.
A Bizottság ezért arra a megállapításra jutott, hogy a többéves állománygazdálkodási terv stabil, hosszú távú eszközt jelent a közös halászati politika Balti-tengeren történő végrehajtásához, mivel kevesebb bizonytalanságra ad lehetőséget a kvóták meghatározása terén, korrekciós intézkedéseket biztosít a terhelésnek kitett állományok tekintetében, átláthatóbbá teszi a kvóták meghatározásának folyamatát az érdekelt felek és a tagállamok számára, és lehetővé teszi a halászati iparág számára a halászati tevékenységek hatékonyabb tervezését.

1. BEVEZETÉS
A többéves tervekkel foglalkozó intézményközi munkacsoporton belül az Európai Parlament és a Tanács között 2014-ben létrejött megállapodás[footnoteRef:3] lehetővé tette az első többéves állománygazdálkodási terv elfogadását 2016-ban, a Balti-tengerrel kapcsolatban. A többéves állománygazdálkodási terv értelmében a Bizottságnak jelentést kell készítenie a társjogalkotók részére a tervnek az állományokra, valamint az ezen állományok halászatára gyakorolt hatásáról és eredményeiről, különös tekintettel a többéves állománygazdálkodási tervben foglalt célkitűzések elérésére. Ez az első ilyen jelentés. [3: 	8529/14 Limité Pêche 117, Codec 1004, 2014. április 3., az Európai Unió Tanácsa.] 

A többéves állománygazdálkodási terv célkitűzései a következők: hozzá kell járulnia a közös halászati politika célkitűzéseinek megvalósításához; törekednie kell annak biztosítására, hogy a halászat során visszaállítsák a halállományokat az MFH-t biztosítani képes szint fölé, és fenntartsák ezt a szintet; a nem kívánt fogások elkerülésével és csökkentésével hozzá kell járulnia a visszadobások megszüntetéséhez és az érintett fajokra vonatkozó kirakodási kötelezettség teljesítéséhez, valamint ökoszisztéma-alapú megközelítést kell alkalmaznia a halászati tevékenységek által a környezetre gyakorolt kedvezőtlen hatások minimalizálása érdekében. A munkacsoport megállapodott abban, és a későbbiekben a társjogalkotók úgy döntöttek, hogy a halászati mortalitás célértékét a maximális fenntartható hozamnak megfelelő értékek tartományaként kell meghatározni (felső és alsó értékhatárokkal). Meg kell jegyezni, hogy a teljes tartomány összhangban áll az MFH-val, ami egy hosszú távra szóló gazdasági koncepció. A többéves állománygazdálkodási terv átlátható szabályokat tartalmaz a halállományok halászati lehetőségeinek meghatározására az MFH elérésének értékelésével. Ezenfelül az ellenőrzésre vonatkozó különleges szabályokat tartalmaz, valamint magában foglalja a Bizottság arra szóló felhatalmazását, hogy felhatalmazáson alapuló jogi aktusokat fogadjon el egyes járulékosan kifogott állományokra, a kirakodási kötelezettség alóli mentességekre és technikai intézkedésekre vonatkozóan.
[bookmark: _Ref14254734]A többéves állománygazdálkodási terv hatálya alá tartozó célfajok a közönséges tőkehal, a hering és a spratt, valamint a sima lepényhal, az érdes lepényhal, a nagy rombuszhal és a sima rombuszhal járulékos fogásai.[footnoteRef:4] A célfajok a Balti-tengeren kifogott teljes mennyiség 95 %-át teszik ki.[footnoteRef:5] Az éves balti-tengeri halászati lehetőségekről szóló tanácsi rendeletek évenkénti teljes kifogható mennyiségeket és nemzeti kvótákat határoznak meg a célállományok, valamint a sima lepényhal és a lazac vonatkozásában. [4: 	A balti-tengeri lazacállományra vonatkozóan a Bizottság többéves terv létrehozására tett javaslatot: COM(2011) 470 végleges, 2011.8.12.]  [5: 	ICES-szakvélemény, 2019. A balti-tengeri ökorégió halászatának áttekintése, 2019. szeptember 2., 5. o. ] 

A többéves állománygazdálkodási terv első alkalommal a 2017. január 1-jén kezdődő halászati idény vonatkozásában került alkalmazásra. Mivel a Balti-tengerre vonatkozó többéves állománygazdálkodási terv az első volt a maga nemében, mintául szolgált az Északi-tengerre, a nyugati vizekre és a Nyugat-Mediterrán Térségre vonatkozó későbbi többéves állománygazdálkodási tervekhez. A Balti-tengerre vonatkozó többéves állománygazdálkodási tervvel kapcsolatban szerzett tapasztalatok alapján sor került ezen többéves állománygazdálkodási terv továbbfejlesztésére, valamint a későbbi többéves állománygazdálkodási tervek kidolgozására.
[bookmark: _Ref14333663][bookmark: _Ref14364402][bookmark: _Ref14254559]Ez a jelentés az érintett balti-tengeri állományokra vonatkozó legutóbbi ICES-szakvéleményen[footnoteRef:6], az ICES-től kért ad hoc különleges szakvéleményen[footnoteRef:7], a kirakodási kötelezettségről szóló 2018. évi nemzeti jelentéseknek a Bizottság Halászati Tudományos, Műszaki és Gazdasági Bizottsága (HTMGB)[footnoteRef:8] általi elemzésén[footnoteRef:9], valamint a Bizottság rendelkezésére álló információkon alapul. Ezenfelül a Bizottság kikérte a balti-tengeri tagállamok csoportja (BALTFISH), a Balti-tengeri Tanácsadó Testület és annak tagjai véleményét is.[footnoteRef:10] Ez a jelentés tehát bemutatja a többéves állománygazdálkodási terv végrehajtása által érintett területeken elért fejleményeket, és arra törekszik, hogy következtetéseket vonjon le a végrehajtás első hároméves időszakát (2017–2019), valamint a többéves állománygazdálkodási terv alapján négy egymást követő évre (2017–2020) meghatározott halászati lehetőségeket követően. [6: 	Elérhető: http://www.ices.dk/community/advisory-process/Pages/Latest-advice.aspx]  [7: 	ICES-szakvélemény, 2019. 2019.15. sorozat, 2019. június 27.]  [8: 	A Bizottság C/2016/1084 határozata (2016. február 25.) a Halászati Tudományos, Műszaki és Gazdasági Bizottság létrehozásáról (HL C 74., 2016.2.26., 4. o.).]  [9: 	A HTMGB 60. plenáris üléséről szóló jelentés (PLEN-19-01), 6.2. napirendi pont, 18–33. o.; „A kirakodási kötelezettségről szóló éves (2018. évi) tagállami jelentések értékelése, 2019. március” című ad hoc szerződéses jelentés, a plenáris ülésről szóló jelentés háttérdokumentuma.]  [10: 	A kérdőívet és a válaszokat az e jelentést kísérő SWD(2020)XXX bizottsági szolgálati munkadokumentum tartalmazza.] 

2. FEJLEMÉNYEK AZ ÉRINTETT TERÜLETEKEN
A jelentés középpontjában a 2016 óta az alábbi öt fő területen végbement fejlemények állnak: halászati szintek, visszadobások, ökoszisztéma-alapú megközelítés, regionális együttműködés és társadalmi-gazdasági szempontok.
2.1. A 2017 ÓTA MEGHATÁROZOTT HALÁSZATI LEHETŐSÉGEK
2019-ig a nyolc állományból hét állomány tekintetében állt rendelkezésre az MFH-értékelés; a Balti-tenger keleti részén élő közönséges tőkehal tekintetében nem állt rendelkezésre ilyen értékelés. 2020-ban már nem állt rendelkezésre ilyen értékelés a Botteni-öbölben élő heringállományra vonatkozóan.
A teljes kifogható mennyiségek négy alkalommal történő meghatározása során – a többéves állománygazdálkodási terv 2016. júliusi hatálybalépése óta – összesen 32 esetben kellett elvégezni a többéves állománygazdálkodási terv hatálya alá tartozó TAC meghatározását, amelyből 24 esetben egyértelmű volt a helyzet, míg 8 esetben további elemekre volt szükség ennek kapcsán.[footnoteRef:11] [11: 	Az e jelentést kísérő bizottsági szolgálati munkadokumentum melléklete részletes táblázatot tartalmaz.] 

A 24 egyértelmű eset közül 23 esetben a Bizottság azt javasolta, hogy a teljes kifogható mennyiségek az FMFH pontértékén vagy az alsó FMFH-tartományban kerüljenek meghatározásra. Egy esetben (a Balti-tenger középső részén élő heringállomány esetében 2019-re vonatkozóan) a Bizottság a többéves állománygazdálkodási tervvel összhangban azt javasolta, hogy a TAC az FMFH legmagasabb értékén kerüljön meghatározásra, amit a Tanács elfogadott. A fent említett 24 eset közül a Tanács 16 esetben követte a Bizottság ajánlását, két esetben úgy döntött, hogy a Bizottság által javasolt szint alatt határozza meg a teljes kifogható mennyiségeket (a spratt esetében 2017-re vonatkozóan és a középső heringállomány esetében 2018-ra vonatkozóan), öt esetben pedig megemelte a teljes kifogható mennyiséget a többéves állománygazdálkodási terv szerint alkalmazandó FMFH-tartományokon belül (a Rigai-öbölben élő heringállomány esetében 2017-re vonatkozóan, a nyugati és a Botteni-öbölben élő heringállomány esetében 2018-ra vonatkozóan, a nyugati tőkehalállomány esetében 2019-re vonatkozóan és a spratt esetében 2020-ra vonatkozóan). Végül pedig egy esetben, egy járulékosan kifogott faj vonatkozásában az elővigyázatossági megközelítésen alapuló szakvélemény szerinti szint felett határozta meg a teljes kifogható mennyiséget (a sima lepényhal esetében 2018-ra vonatkozóan), míg az összes többi év vonatkozásában a TAC az MFH-val és az elővigyázatossági megközelítésen alapuló szakvéleménnyel összhangban került meghatározásra.
8 esetben sajátos helyzetről van szó, így a nyugati tőkehalállomány esetében 2017-re és 2018-ra vonatkozóan, a nyugati heringállomány esetében 2019-re és 2020-ra vonatkozóan, valamint a keleti tőkehalállomány esetében a teljes időszak vonatkozásában. Ezeket az alábbiakban ismertetjük.
2.1.1. Nyugati tőkehalállomány
Évek óta ismert volt, hogy a keleti tőkehal jelentős mennyiségekben fordul elő a 24-es területen, amely a nyugati tőkehalgazdálkodási terület része. 2015-ben az ICES számszerűsítette ezt a jelenséget, és gazdálkodási opciókat határozott meg. Ezek az opciók közvetlen hatást gyakoroltak a viszonylagos stabilitásra, de a balti-tengeri tagállamok nem tudtak megállapodásra jutni a további lépésekről. A Bizottság mindkét esetben utólag tett javaslatot a teljes kifogható mennyiség FMFH-pontértéken történő meghatározására (ami 35 %-os, illetve 88 %-os csökkenésnek felelt meg az előző évi TAC-hoz képest), tekintettel mind a keleti, mind a nyugati tőkehalállomány előfordulására a gazdálkodási területen. A Tanács 2017-re vonatkozóan úgy határozta meg a teljes kifogható mennyiséget, hogy a 2016-os TAC-hoz képest 56 %-kal csökkentette a teljes kifogható mennyiséget. 2018 vonatkozásában a Bizottság ismét figyelembe vette a két tőkehalállomány előfordulását, és a 2017. évi TAC átvitelét javasolta, amit a Tanács elfogadott. Továbbá tekintve, hogy a tengerben élő halállomány mennyisége már sok éve Btrigger alatti szinten van, a Bizottság az ívási idényre vonatkozó tilalmat, valamint a rekreációs célú halászatra vonatkozó fogási korlátozást javasolt, amit a Tanács elfogadott. A 2019-re vonatkozó TAC tekintetében meg kell jegyezni, hogy a tudományos szakvéleményben nagyon széles tartományt adtak meg (+30 % és csaknem +400 % között). A Bizottság az alacsonyabb pontértéket javasolta, mivel a tudományos szakvélemény szerint az állomány csupán egyetlen jó évjáratra támaszkodik; a Tanács az alsó tartományban határozta meg a teljes kifogható mennyiséget, 70 %-os növeléssel. 2020-ra vonatkozóan, követve az ICES szakvéleményét, miszerint az egyetlen jó évjárat halmennyiségét 54 %-kal lefelé kell módosítani, a Bizottság javasolta a TAC legalacsonyabb pontértéken történő meghatározását, ami 68 %-os csökkenést jelentett a 2019. évi TAC-hoz képest. A Tanács az alsó tartományban határozta meg a teljes kifogható mennyiséget, annak 60 %-os csökkentésével.
2.1.2. A Balti-tenger keleti részén élő tőkehalállomány
Az e jelentés által lefedett időszakban nem került sor az MFH értékelésére a Balti-tenger keleti részén élő tőkehalállomány vonatkozásában, és 2019-ig az ICES minden évben a TAC csökkentését javasolta a Balti-tenger keleti részén élő tőkehalállomány esetében az elővigyázatossági megközelítésen alapuló szakvélemény alapján. 2017-re vonatkozóan a Bizottság a TAC 39 %-os csökkentését javasolta a Balti-tenger keleti részén élő tőkehal elterjedési területen való előfordulására vonatkozó ICES-szakvéleménnyel összhangban. A Tanács a 2016. évi TAC-hoz képest 25 %-kal csökkentette a teljes kifogható mennyiséget. A Bizottság 2018-ra vonatkozóan figyelembe vette az állomány elterjedési területen való előfordulását, és a teljes kifogható mennyiség 28 %-os csökkentésére tett javaslatot, így a teljes kifogható mennyiséget valamivel az ICES-szakvéleményben szereplő érték felett értékben állapította meg. A Bizottság ezért azt javasolta, hogy a nyugati állományra vonatkozó teljes kifogható mennyiséget fenn kell tartani úgy, hogy az FMFH-pontérték alatti értékben kerüljön megállapításra. A Tanács a keleti állomány esetében 8 %-kal csökkentette a teljes kifogható mennyiséget a 2017. évi TAC-hoz képest. 2019-re vonatkozóan a Bizottság a 2018. évi TAC-hoz képest 15 %-kal alacsonyabb teljes kifogható mennyiséget javasolt, amit a Tanács elfogadott. A Tanács által a három évre vonatkozóan meghatározott TAC értékek mind az ICES elővigyázatossági megközelítésen alapuló szakvéleményében javasolt szint felett voltak.
2020-ra vonatkozóan az ICES szakvéleménye szigorodott, és első alkalommal teljes halászati tilalmat javasolt. A Bizottság ezért olyan javaslatra készült, amely figyelembe veszi, hogy valójában vegyes halászat zajlik a Balti-tengeren, ahol a Balti-tenger keleti részén élő tőkehal elkerülhetetlen járulékos fogás majdnem minden egyéb halászati tevékenység során. Ezért javasolta a Balti-tenger keleti részén élő tőkehal minden célzott halászatának leállítását, és csupán járulékos fogásokra vonatkozó, 2 000 tonnára korlátozott TAC engedélyezését (ami 92 %-kal kevesebb, mint a 2019. évi TAC). Ennek a járulékos fogásokra vonatkozó korlátozott teljes kifogható mennyiségnek magában kell foglalnia a keleti tőkehal elkerülhetetlen járulékos fogásait más halászatok esetében ahhoz, hogy azok folytathassák tevékenységüket. Mindezt kiegészítették a többéves állománygazdálkodási tervben előírt korrekciós intézkedések is, mint például az ívóhelyek lezárása a Balti-tenger keleti részén élő tőkehalra halászó összes flotta számára. A Tanács elfogadta a Bizottság javaslatát. Tekintettel ennek az állománynak a nehéz helyzetére, a Bizottság javasolta a Balti-tengerre vonatkozó többéves állománygazdálkodási terv módosítását bizonyos gazdálkodási intézkedések megerősítése érdekében, valamint hogy ajánlják fel a gazdasági szereplők számára, hogy szereljék le hajóikat és örökre hagyják el az ágazatot.[footnoteRef:12] [12: 	Az Bizottság javaslata (COM(2019) 564, 2019. október 31.) – Az Európai Parlament és a Tanács rendelete az (EU) 2016/1139 rendeletnek a Balti-tenger keleti részén élő közönséges tőkehalra vonatkozó halászati kapacitás felső értékhatárai, az adatgyűjtés és a balti-tengeri ellenőrzési intézkedések tekintetében, valamint az 508/2014/EU rendeletnek a Balti-tenger keleti részén élő közönséges tőkehalat halászó flották végleges beszüntetése tekintetében történő módosításáról.] 

2.1.3. A Balti-tenger nyugati részén élő heringállomány
A Balti-tenger nyugati részén élő heringállományra vonatkozó TAC meghatározására az MFH-val összhangban került sor sok éven át, egészen 2018-ig. 2018-ban az ICES ismét felmérte az állományt és megállapította, hogy az állomány biomasszája a biomassza-határérték referenciapontja – Blim – alatti veszélyes szinten van. Mivel pozitív TAC érték mellett nem lenne lehetőség arra, hogy a következő évben az állomány ismét Blim feletti értéket érjen el, 2019-re teljes halászati tilalmat javasolt. A Bizottság kiegyensúlyozott megoldást keresett, ugyanakkor kellően alacsony teljes kifogható mennyiséget javasolt az állomány helyreállításának elősegítése érdekében. A többéves állománygazdálkodási tervben foglalt szabályokat alkalmazva a Bizottság 2019-re a TAC 44 %-os csökkentését (vagyis az FMFH legalacsonyabb pontértékét) javasolta a többéves állománygazdálkodási terv alapján előírt korrekciós intézkedéssel együtt, ami további 19 százalékpontos csökkenést jelentett. A Tanács a többéves állománygazdálkodási tervvel összhangban 48 %-kal csökkentette a teljes kifogható mennyiséget a 2018. évi TAC-hoz képest. A Bizottság 2020-ra a TAC 42 %-os csökkentését (vagyis az FMFH legalacsonyabb pontértékét) javasolta egy korrekciós intézkedéssel együtt, ami további 29 százalékpontos csökkenést jelentett. Az ICES szerint ennek célja az állomány Blim feletti szintre történő helyreállítása volt 2022-ig. A többéves állománygazdálkodási tervvel összhangban a Tanács a teljes kifogható mennyiséget a 2019. évi TAC-hoz képest 65 %-kal alacsonyabb szinten határozta meg. Ezek a döntések azt bizonyítják, hogy a Tanács nehéz, bár szükséges döntéseket hozott, és ezeket a többéves állománygazdálkodási tervben foglalt hosszabb távú helyreállítási keret tette lehetővé, amely a teljes kifogható mennyiségek korlátozását további korrekciós intézkedésekkel ötvözi.
2.1.4. Összegzés
2016-ban az MFH szempontjából értékelt hét állomány közül három állomány – a Balti-tenger nyugati és középső részén élő hering és a sima lepényhal – esetében a TAC az MFH-ra vonatkozó szakvéleménnyel összhangban került meghatározásra. 2017 és 2019 között hat esetben a TAC minden évben az MFH-val összhangban került meghatározásra; nem ez történt azonban a Balti-tenger nyugati részén élő tőkehalállomány esetében 2017-ben, a sima lepényhal esetében 2018-ban, valamint a Balti-tenger nyugati részén élő heringállomány esetében 2019-ben, mivel az utóbbiak esetében teljes halászati tilalmat javasoltak, mert az állomány biomasszája a biztonságos biológiai határértékek alatti szinten volt. Az a halászat, amelyre vonatkozóan teljes halászati tilalmat javasolnak, értelemszerűen nem áll összhangban az MFH-val, és ebben az esetben az elsődleges cél az állomány helyreállítása. Csak az állomány helyreállítását követően lehet szó megint arról, hogy mekkora TAC határozható meg az ICES MFH-ra vonatkozó szakvéleményével és a többéves állománygazdálkodási tervvel összhangban. 2020-ra vonatkozóan az MFH szempontjából értékelt hat állomány közül öt állomány esetében a TAC az MFH-ra vonatkozó szakvéleménnyel összhangban került meghatározásra; nem ez történt a nyugati hering esetében, amelyre vonatkozóan megint teljes halászati tilalmat javasoltak.
A megkérdezett érintett felek eltérően vélekedtek a többéves állománygazdálkodási terv szerepéről a TAC meghatározását illetően. A nemzeti közigazgatási szervek szerint a többéves állománygazdálkodási terv előmozdította a folyamatot, ugyanakkor hangsúlyozzák az analitikai állományfelmérések fontosságát, valamint az évről évre változó javasolt TAC-szintek és a halászattal nem összefüggő tényezők hatását. A Balti-tengeri Tanácsadó Testület szerint a többéves állománygazdálkodási tervvel senki sem elégedett, egyes tagok pedig úgy vélik, hogy az a szándékkal ellentétes hatást vált ki. Ezt az értékelést kétféle érvelés támasztja alá: egyesek szerint a többéves állománygazdálkodási terv túl merev, mert nem ad lehetőséget a TAC kellő mértékű növelésére bizonyos helyzetekben, más tagok viszont úgy vélik, hogy a többéves állománygazdálkodási terv túlságosan rugalmas, és így nem biztosította azt, hogy legkésőbb 2020-ig a TAC minden esetben az MFH szintjén kerüljön meghatározásra.
A Bizottság nem osztja a Balti-tengeri Tanácsadó Testület nézeteit. A fentiek alapján nyilvánvaló, hogy a többéves állománygazdálkodási terv megkönnyítette a halászati lehetőségekkel és a korrekciós intézkedésekkel kapcsolatos megállapodást azáltal, hogy egyértelmű szabályokat határozott meg mind Bizottság számára a javaslatai vonatkozásában, mind pedig a Tanács számára a döntéshozatal tekintetében. A többéves állománygazdálkodási tervben meghatározott részletes szabályok követése koherens, a közös halászati politika célkitűzéseivel összhangban álló döntésekhez vezetett, és például olyan eredményeket hoz, hogy a nyugati tőkehalállomány 2020-ban várhatóan teljesen helyreáll, a nyugati heringállomány pedig jó úton halad a teljes helyreállítás felé.
2.2. [bookmark: _Ref15026636]KIRAKODÁSI KÖTELEZETTSÉG ÉS VISSZADOBOTT HALAK
A megújult közös halászati politika egyik alapvető célkitűzése a kirakodási kötelezettség bevezetése és a visszadobás gyakorlatának fokozatos felszámolása a nem kívánt fogások csökkentésével. A kirakodási kötelezettség olyan fajokra vonatkozik, amelyekkel a teljes kifogható mennyiség alapján gazdálkodnak. A Balti-tengeren a kirakodási kötelezettség 2015. január 1-jén lépett hatályba a tőkehal, a hering, a spratt és a lazac vonatkozásában, 2017. január 1-jén pedig a sima lepényhal vonatkozásában.
A többéves állománygazdálkodási terv 7. cikke tartalmazza a kirakodási kötelezettséggel kapcsolatos részletes rendelkezéseket. Felhatalmazza a Bizottságot arra, hogy felhatalmazáson alapuló jogi aktusokat fogadjon el a magas a túlélési aránnyal kapcsolatos mentességekre és de minimis kivételekre, a dokumentálásra vonatkozó különleges rendelkezésekre, valamint a minimális állományvédelmi referenciaméretek meghatározására vonatkozóan[footnoteRef:13]. A többéves állománygazdálkodási terv továbbá kimondja, hogy a kirakodási kötelezettség nem vonatkozik a rekreációs célú halászatra. [13: 	A halászati erőforrások és a tengeri ökoszisztémák technikai intézkedések révén történő védelméről, az 1967/2006/EK és az 1224/2009/EK tanácsi rendelet, továbbá az 1380/2013/EU, az (EU) 2016/1139, az (EU) 2018/973, az (EU) 2019/472 és az (EU) 2019/1022 európai parlamenti és tanácsi rendelet módosításáról, valamint a 894/97/EK, a 850/98/EK, a 2549/2000/EK, a 254/2002/EK, a 812/2004/EK és a 2187/2005/EK tanácsi rendelet hatályon kívül helyezéséről szóló, 2019. június 20-i (EU) 2019/1241 európai parlamenti és tanácsi rendelet (HL L 198., 2019.7.25., 105. o.) 15. cikke is tartalmaz felhatalmazást.] 

[bookmark: _Ref45780122]Az ICES becslése szerint[footnoteRef:14] a visszadobás gyakorlata valószínűleg jelentős mértékben megváltozott a kirakodási kötelezettség hatálybalépése óta: a visszadobott nyílt tengeri fajok mennyisége továbbra is elhanyagolható; a többi halászat vonatkozásában a hivatalosan bejelentett visszadobások mértéke közel nullára csökkent, viszont továbbra is folytatódik az illegális visszadobás gyakorlata. A HTMGB a kirakodási kötelezettségről szóló 2018. évi tagállami jelentések értékelésében[footnoteRef:15] rámutatott arra, hogy a Balti-tenger vonatkozásában az illetékes regionális szervek proaktív módon a kirakodási kötelezettség végrehajtásának javítására irányuló megközelítéseket dolgoztak ki. Ugyanakkor azonban a HTMGB azt is megállapította, hogy a tengermedencékre kiterjedő kvantitatív adatok továbbra is túlságosan korlátozottak ahhoz, hogy lehetővé tegyék a visszadobott mennyiségekben bekövetkező változásokra vonatkozó becsléseket. Ezenfelül voltak arra utaló jelek, hogy a halászati iparág működési gyakorlatai – amikor a hajók a tengeren vannak – nem változtak, ami arra enged következtetni, hogy igen csekély a valószínűsége a visszadobások csökkenésének. [14: 	Vö. az 5. lábjegyzettel, 7–8. o.; ICES-szakvélemény, 2019. – A balti-tengeri ökorégió ökoszisztéma áttekintése, 2019. december 12., 8. o.]  [15: 	Vö. a 9. lábjegyzettel.] 

A megkérdett érdekelt felek osztják az ICES nézeteit a folyamatban lévő visszadobással kapcsolatban. Kifejezik véleményüket azzal kapcsolatban, hogy fokozni kell az ellenőrzést. Az érdekelt felek joggal hangsúlyozzák, hogy az ellenőrzés nem a többéves állománygazdálkodási terv, hanem a közös halászati politika 1224/2009/EK ellenőrzési rendelete[footnoteRef:16] hatáskörébe tartozik. Egyes érdekelt felek szerint a felső FMFH-tartomány alkalmazása a TAC meghatározása során elősegítette volna a visszadobások csökkentését, de az NGO-k egyáltalán nem akarják alkalmazni a felső tartományt. Valamennyi válaszadó egyetért abban, hogy a tényleges visszadobási szintek nagyjából változatlanok a kirakodási kötelezettség hatálybalépése óta. [16: 	A Tanács 1224/2009/EK rendelete (2009. november 20.) a közös halászati politika szabályainak betartását biztosító uniós ellenőrző rendszer létrehozásáról (HL L 343., 2009.12.22., 1. o.).] 

A Bizottság úgy véli, hogy a visszadobás tartósan fennálló problémáját elsősorban a tagállami hatóságok általi ellenőrzés és végrehajtás hiánya okozza, és arra az uniós halászati ellenőrzési rendszer keretein belül kell megoldást találni. A Balti-tengerre vonatkozó többéves állománygazdálkodási terv nem hivatott ennek a problémának a megoldására.
2.3. ÖKOSZISZTÉMA-ALAPÚ MEGKÖZELÍTÉS
A közös halászati politikáról szóló alaprendelet 2. cikkének (3) bekezdése kimondja, hogy a közös halászati politika keretében ökoszisztéma-alapú megközelítést kell alkalmazni a halászati gazdálkodás vonatkozásában annak biztosítására, hogy a halászati tevékenységeknek a tengeri ökoszisztémákra gyakorolt kedvezőtlen hatásai a lehető legkisebbek legyenek. A többéves állománygazdálkodási terv 3. cikkének (3) bekezdése előírja, hogy a tervnek összhangban kell állnia az uniós környezetvédelmi jogszabályokkal, különösen a jó környezeti állapot 2020-ig történő elérésére irányuló, a 2008/56/EK irányelvben[footnoteRef:17] (a továbbiakban: a tengervédelmi stratégiáról szóló keretirányelv) rögzített célkitűzéssel. A tengervédelmi stratégiáról szóló keretirányelv a jó környezeti állapot meghatározásakor alkalmazandó tizenegy minőségi mutatót ír elő. A többéves állománygazdálkodási terv célja, hogy biztosítsa a 3. mutató (amelyik a leglényegesebb a halászati gazdálkodás tekintetében) feltételeinek teljesülését, valamint hogy hozzájáruljon a többi lényeges mutató teljesüléséhez a halászatok kapcsolódó szerepével arányos mértékben. [17: 	Az Európai Parlament és a Tanács 2008/56/EK irányelve (2008. június 17.) a tengeri környezetvédelmi politika területén a közösségi fellépés kereteinek meghatározásáról (HL L 164., 2008.6.25., 19. o.).] 

A 3. mutató közvetlenül a halászati lehetőségek meghatározásához kapcsolódik. Eszerint „valamennyi gazdaságilag hasznosított hal és kagyló populációja a biológiailag biztonságos korlátok között marad, a populáció életkor és méret szerinti megoszlása pedig az állomány jó egészségi állapotáról tanúskodik”. A halászati tevékenységek hatást gyakorolnak azokra a mutatókra, amelyek a biológiai sokféleségre (1.), a táplálékláncra (4.), a tengerfenék épségére (6.) és a tengeri hulladékra (10.) vonatkoznak. A halászat által a többi mutatóra gyakorolt hatás legalábbis közvetett és/vagy nem jelentős.[footnoteRef:18] [18: 	Nem őshonos fajok betelepítése (2.), az ember által előidézett eutrofizáció (5.), hidrográfiai feltételek (7.), a szennyező anyagok koncentrációja a tengerben (8.), a halakban és egyéb tengeri eredetű élelmiszerekben lévő szennyező anyagok szintje (9.), energia – többek között a víz alatti zaj – tengeri környezetbe juttatása (11.).] 

A halászati tevékenységek által a Balti-tengeren a barna delfinek populációjára gyakorolt hatás komoly aggodalomra ad okot. Ezen emlősök esetében a halászeszközökben való megfulladás az emberi beavatkozás okozta elhullás legfőbb oka. Mivel az e populációhoz tartozó egyedek száma a becslések szerint mindössze 447, ez a populáció súlyosan veszélyeztetettnek számít.[footnoteRef:19] A Bizottság úgy látja, hogy a balti-tengeri tagállamok mindezidáig nem léptek fel kellőképpen ezen állatok védelme érdekében, és fontolóra veszi sürgős intézkedések bevezetését, amelyek indokoltak és a tudományos szakvélemények szerint ajánlottak. [19: 	Vö. a 14. lábjegyzettel (Az ökoszisztéma áttekintése), 18. o.] 

Az ICES megerősíti, hogy a balti-tengeri ökoszisztéma alapvető változáson megy keresztül és nincs egyensúlyban. Számos balti-tengeri faj és élőhely nincs jó környezeti állapotban a tengeri környezetre gyakorolt emberi befolyás miatt.[footnoteRef:20] A Balti-tengert érő öt legjelentősebb terhelés a tápanyagok és szerves anyagok feldúsulása, a halászat, a szennyező anyagok bevitele, a nem őshonos fajok betelepítése, valamint a kopás és a tengerfenék anyagvesztesége. [20: 	Vö. a 7. lábjegyzettel, 1. o.; a 14. lábjegyzettel (Az ökoszisztéma áttekintése), 3. o. ] 

2.4. REGIONÁLIS EGYÜTTMŰKÖDÉS
A különböző tengermedencék közötti különbségek hatékonyabb figyelembevétele és az érdekelt feleknek a halászati gazdálkodásba való fokozottabb bevonása érdekében 2004-ben az EU tanácsadó testületeket[footnoteRef:21] hozott létre. A Balti-tengeri Tanácsadó Testület 2006 márciusában jött létre. Fő célja a balti-tengeri halászat irányításával kapcsolatos tanácsadás. Tagjai a halászatokat képviselő szervezetek, valamint a közös halászati politika egyéb érdekcsoportjai (pl. környezetvédelmi szervezetek, sporthorgászati és rekreációs célú halászati szervezetek).[footnoteRef:22] [21: 	A Tanács 2004/585/EK határozata (2004. július 19.) a közös halászati politika alapján történő regionális tanácsadó testületek felállításáról (HL L 256., 2004.8.3., 17. o.).]  [22: 	http://www.bsac.dk/BSAC/About-the-BSAC.] 

A közös halászati politika 2013. évi reformja még inkább megerősítette ezt a regionális dimenziót és a halászati gazdálkodás felelősségvállalását. A tanácsadó testületek szerepe és feladata beépítésre került a közös halászati politikáról szóló alaprendeletbe[footnoteRef:23]. Bizonyos kérdésekben – különösen a tagállamok közös ajánlásaival kapcsolatban – ki kell kérni és figyelembe kell venni a tanácsadó testületek véleményét. Az elfogadott intézkedésektől való eltéréseket meg kell indokolni. A Bizottság és a tagállamok bármilyen intézkedéssel kapcsolatban kikérhetik a tanácsadó testület véleményét, a tanácsadó testületek pedig ajánlásokat és tájékoztatásokat adhatnak ki a halászati gazdálkodást, valamint a társadalmi-gazdasági és védelmi szempontokat érintő kérdésekben. [23: 	Az 1380/2013/EU rendelet 43–45. cikke. A tanácsadó testületek működésére vonatkozó részletesebb szabályokat a közös halászati politika keretében létrehozott tanácsadó testületek működésére vonatkozó részletes szabályok megállapításáról szóló 2014. október 9-i (EU) 2015/242 felhatalmazáson alapuló bizottsági rendelet tartalmazza (HL L 41., 2015.2.17., 1. o.).] 

A megerősített regionalizáció egy másik aspektusa, hogy az érintett tagállamok közös ajánlásokat nyújthatnak be olyan ügyekkel kapcsolatban, amelyek vonatkozásában a Bizottság felhatalmazással rendelkezik arra, hogy felhatalmazáson alapuló jogi aktusokat fogadjon el, vagyis a szükséges védelmi intézkedésekkel, technikai intézkedésekkel és a visszadobási tervekkel kapcsolatban. Ennek érdekében a Balti-tenger tagállamai 2013 végén létrehozták a Balti-tengeri Halászati Fórumot (BALTFISH)[footnoteRef:24]. A BALTFISH elsődleges célja a tagállamai közötti koordináció és együttműködés javítása a halászati gazdálkodás terén, valamint a régió más kulcsfontosságú érdekelt feleivel folytatott együttműködés fejlesztése. Munkája két szinten folyik: a tagállamok halászati igazgatóiból álló magas szintű munkacsoportban, amelyhez bizottsági tisztviselők társulnak, valamint a tagállamok, a Bizottság, a Balti-tengeri Tanácsadó Testület, az érintett kormányközi szervezetek és más érdekelt felek képviselőiből álló fórum szemináriumon. [24: 	A Balti-tengeri Halászati Fórum (BALTFISH) alapelveiről és munkamódszereiről szóló 2013. december 13-i egyetértési megállapodás, http://www.bsac.dk/BSAC-Resources/Documents-section/BALTFISH] 

A megkérdezett érdekelt felek nincsenek meggyőződve a többéves állománygazdálkodási terv hozzáadott értékéről a regionális együttműködést illetően. A tagállamok úgy látják, hogy a regionális együttműködés kedvezően alakult, viszont hangsúlyozzák, hogy különösen a közös ajánlások kidolgozásán még lehetne javítani. A közös ajánlások – mint regionálisan testre szabott eszköz – fogalma jól ismert, kidolgozásukhoz azonban sok esetben időigényes előzetes kutatásra van szükség. Ezenfelül a felhatalmazáson alapuló jogi aktusok elfogadása is időbe telik a folyamat részét képező különböző tudományos és adminisztratív lépések miatt. Végezetül pedig a Tanács és az Európai Parlament által végzett ellenőrzés a folyamat fontos lépései. A tagállamok rámutatnak arra, hogy a regionális csoportok tekintetében formálisabb struktúrákra lenne szükség, amelyeket a többéves állománygazdálkodási terv nem biztosít. Ez magyarázatul szolgálna arra, hogy az érdekelt felek miért gondolják azt, hogy a többéves állománygazdálkodási terv alkalmatlannak bizonyult a regionalizáció előmozdítása terén. 
A Balti-tengeri Tanácsadó Testület is azon a véleményen van, hogy a többéves állománygazdálkodási terv nem erősítette a regionális együttműködést. Különösen sajnálatosnak tartja azt, hogy a BALTFISH nem szán elég időt olyan problémákra, amelyek nem az éves halászati lehetőségekhez kapcsolódnak.
A Bizottság úgy véli, hogy a többéves állománygazdálkodási terv biztosítja a szükséges jogi keretet, és a tagállamoknak jobban ki kellett volna használniuk a regionalizációt úgy, hogy több közös javaslatot kidolgoznak ki és konzultációt folytatnak a tanácsadó testületekkel és más érdekelt felekkel a Balti-tengert az elmúlt tíz évben befolyásoló problémákról. Nem került sor olyan problémák együttes kezelésére, mint a Balti-tenger keleti részén élő tőkehalállománnyal való fenntarthatóbb gazdálkodás vagy valódi intézkedések megtétele a súlyosan veszélyeztetett barna delfinek védelme érdekében.
2.5. TÁRSADALMI-GAZDASÁGI FEJLEMÉNYEK
Összességében a balti-tengeri halászat jövedelmezőnek bizonyult, bár a kirakodott mennyiségek és azok értéke csökkent, elsősorban a csökkenő tőkehalárak miatt. Ebben a szakaszban nem állnak rendelkezésre adatok a 2018 óta végbement fejleményekre vonatkozóan, de a környezetvédelmi helyzet, a Balti-tenger keleti részén élő megfogyatkozott tőkehalállomány és a jelenlegi közegészségügyi helyzet hatása minden bizonnyal kedvezőtlen volt.
A megkérdezett érdekelt felek az állományok kedvezőtlen alakulása miatt negatív összefüggést látnak a többéves állománygazdálkodási terv végrehajtása és a társadalmi-gazdasági fejlemények között. A halászati ágazat szerint a többéves állománygazdálkodási terv legnagyobb hibája a társadalmi-gazdasági megfontolások hiánya és a TAC meghatározása terén tanúsított merevség, mivel az ágazat úgy gondolja, hogy a felső tartomány gyakoribb alkalmazásának lehetővé tétele érdekében enyhíteni kellene a felső tartomány alkalmazásának feltételeit. Másfelől azonban az NGO-k úgy vélik, hogy a társadalmi-gazdasági megfontolások figyelembevétele a TAC meghatározása során nem kellőképpen dokumentált, és a felső FMFH-tartomány alkalmazása egyenértékű a „túlhalászattal”. Úgy érzik továbbá, hogy a „túlhalászat” kedvezőtlen társadalmi-gazdasági fejleményekhez vezetett. A tagállamok hangsúlyozzák, hogy a felső tartomány társadalmi-gazdasági indokok alapján alkalmazható.
A Bizottság véleménye szerint a többéves állománygazdálkodási terv hasznosnak bizonyult. A halállományok és a halászati tevékenységek egyenetlen alakulása nem annyira a többéves állománygazdálkodási tervnek tudható be, hanem inkább olyan okoknak, amelyek már jóval a többéves állománygazdálkodási terv hatálybalépése előtt léteztek, így például a környezeti tényezőknek, különösen a nem fenntartható halászatnak, amely az idő múlásával valódi társadalmi-gazdasági károkat okozott, amelyek súlyos költségekkel járnak a megélhetésük tekintetében a halászattól függő halászok számára. Idővel csak fenntartható halászati gyakorlatok és megfelelő környezetvédelem révén biztosíthatók virágzó halászati közösségek. Ez az, amiről a többéves állománygazdálkodási terv jogi kerete rendelkezik.
Végül meg kell említeni, hogy az ETHA-rendelet[footnoteRef:25] támogatja a közös halászati politika célkitűzéseit, ezáltal pedig a többéves állománygazdálkodási terv végrehajtását. Ezzel összefüggésben a tagállamok az ETHA-t különösen a még inkább szelektív halászat fejlesztésére, a halászati ellenőrzési és végrehajtási tevékenységek társfinanszírozására, valamint egyes állományvédelmi intézkedések halászokra gyakorolt társadalmi-gazdasági hatásainak enyhítésére használják. A tagállamok jelentései alapján a Bizottság éves jelentést készít az ETHA végrehajtásáról.[footnoteRef:26] [25: 	Az Európai Parlament és a Tanács 508/2014/EU rendelete (2014. május 15.) az Európai Tengerügyi és Halászati Alapról, valamint a 2328/2003/EK, a 861/2006/EK, az 1198/2006/EK és a 791/2007/EK tanácsi rendelet, valamint az 1255/2011/EU európai parlamenti és tanácsi rendelet hatályon kívül helyezéséről (HL L 149., 2014.5.20., 1. o.).]  [26: 	A legfrissebb jelentéstervezetet lásd: https://ec.europa.eu/fisheries/sites/fisheries/files/2019-11-26-emff-implementation-report_en.pdf] 

